Durant els anys 90 van néixer a Catalunya diferents iniciatives a càrrec de la societat civil de suport a persones propietàries i usuàries de finques i espais amb valor natural i paisatgístic emmarcades en el que avui s'anomena custòdia del territori.
L'any 2003, fruit d'aquest procés, es va crear l'associació Xarxa de Custòdia del Territori, amb el suport de la Generalitat de Catalunya i amb la finalitat de promoure i desenvolupar aquesta nova eina de gestió i conservació dels recursos i el patrimoni del territori en col·laboració amb la propietat i les persones usuàries.
Els últims anys ha anat creixent la importància de la custòdia del territori com a eina de gestió i conservació dels recursos naturals, de la biodiversitat i del patrimoni natural.
A fi de fomentar i donar suport a les iniciatives de custòdia del territori com a nova eina de protecció de la natura, l'any 2009 es van convocar per primera vegada subvencions per a la promoció i la consolidació de la custòdia del territori als espais naturals de Catalunya per al període 2009-2011.
Atenent els bons resultats que es van obtenir amb la convocatòria de subvencions per al període 2009-2011;
Atès que la Direcció General de Polítiques Ambientals del Departament de Territori i Sostenibilitat, d'acord amb el Decret 342/2011, de 17 de maig, de reestructuració del Departament de Territori i Sostenibilitat, té les competències per impulsar les accions portades a terme per la societat civil i els ens locals en les matèries que siguin competència seva i donar-hi suport, i promoure la custòdia del territori a Catalunya (article 119.1.n);
Tenint en compte que correspon al Servei de Planificació de l'Entorn Natural d'aquesta Direcció General la competència de promoure la custòdia del territori a Catalunya, i impulsar-ne instruments de foment i de difusió (article 130.1.c);
S'aproven les bases reguladores per a la concessió de subvencions destinades a la promoció i la consolidació de la custòdia del territori a Catalunya, les quals consten a l'annex 1 d'aquesta Ordre.
Es deroga l'Ordre MAH/214/2009, de 24 d'abril, per la qual s'aproven les bases reguladores de les subvencions per a la promoció i consolidació de la custòdia del territori als espais naturals de Catalunya.
Aquesta línia de subvencions té per objecte la promoció i la consolidació de la custòdia del territori a Catalunya.
S'entén per custòdia del territori el conjunt d'estratègies o tècniques jurídiques a través de les quals s'implica les persones propietàries i usuàries del territori en la conservació i l'ús dels valors i els recursos naturals, culturals i paisatgístics del territori.
2.1 Poden ser objecte de les subvencions regulades en aquestes bases les actuacions de custòdia del territori orientades a la conservació del patrimoni natural.
Aquestes actuacions han d'estar vinculades a un programa triennal de custòdia, el contingut bàsic del qual es defineix a l'annex 2 d'aquesta Ordre, i poden estar dirigides a:
a) La restauració, millora, maneig i manteniment d'hàbitats.
b) La restauració i millora del paisatge i d'altres elements del patrimoni natural.
c) L'ordenació dels aprofitaments dels recursos naturals i dels usos públics per garantir els punts anteriors.
2.2 Les actuacions subvencionables s'han de referir als àmbits següents:
a) Preferentment, el corresponent a espais naturals protegits (espais del PEIN i de la xarxa Natura 2000), zones humides de l'Inventari de zones humides de Catalunya i espais de l'Inventari d'espais d'interès geològic de Catalunya.
b) Amb menor preferència, terrenys qualificats de no urbanitzables que tinguin valors naturals rellevants pel que fa a la conservació de la biodiversitat i el patrimoni natural i que no gaudeixen de protecció a l'empara de la Llei 12/1985, d'espais naturals.
2.3 No són objecte de subvenció, d'acord amb aquestes bases, els programes de custòdia que tinguin com a finalitat la promoció de les activitats pròpies de la gestió silvícola (tales, aclarides, desembosc, etc.), els que no estiguin relacionats amb el patrimoni natural i els centrats en parcs i jardins urbans, ja siguin públics o privats, espais verds i altres espais de tipologia natural però classificats com a sòl urbà o urbanitzable.
3.1 Poden beneficiar-se de les subvencions regulades en aquestes bases les persones jurídiques sense ànim de lucre (associacions i fundacions) que tinguin per objecte la gestió i la conservació del patrimoni natural i la biodiversitat i que, a la vegada, no siguin titulars dels terrenys objecte del Programa triennal de custòdia.
3.2 Les entitats beneficiàries han de complir, en tot cas, els requisits següents:
b) Estar al corrent en el compliment de les obligacions tributàries davant la Generalitat de Catalunya i l'Administració General de l'Estat, i de les obligacions davant la Seguretat Social.
c) Complir les obligacions que estableix l'article 36.4 de la Llei 1/1998, de 7 de gener, de política lingüística.
d) Estar legalment constituïdes i inscrites en el Registre de fundacions de la Generalitat de Catalunya i en el Registre d'associacions del Departament de Justícia.
e) Estar inscrites en el Registre d'entitats ambientals.
f) En el cas de fundacions, haver presentat els comptes anuals al Registre de fundacions de la Generalitat de Catalunya.
El compliment d'aquests requisits s'acredita mitjançant l'aportació de la documentació que preveu la base 9.
4.1 Es consideren despeses subvencionables les vinculades al desenvolupament del Programa triennal de custòdia esmentat a la base 2.1, i concretament són les següents:
a) Despeses de contractació, incloses les quotes empresarials de les despeses de la Seguretat Social, d'una persona experta en custòdia del territori per un període de 3 anys naturals consecutius, essent el primer any natural el de la resolució d'atorgament de la subvenció.
b) Despeses de comunicació i divulgació lligades a la consecució i difusió del Programa triennal de custòdia.
Per a aquestes despeses, no és subvencionable l'IVA que en gravi el valor, excepte si l'entitat beneficiària de la subvenció és consumidora final.
Les convocatòries determinen l'import màxim de les despeses subvencionables corresponents als dos conceptes indicats.
4.2 No són subvencionables les despeses següents:
a) Despeses de funcionament general de les entitats beneficiàries de les subvencions (lloguers, telefonia, material fungible, etc.).
b) Inversions d'aquestes entitats per a la compra de material informàtic, mobiliari, etc.
c) Actuacions i inversions de conservació i restauració a les finques objecte del Programa triennal de custòdia del territori.
5.1 Cada convocatòria fixa la posició pressupostària a què s'han d'imputar les subvencions i en determina la quantia màxima.
5.2 Les subvencions es concedeixen per als imports següents:
a) Un màxim del 80% de les despeses subvencionables corresponents a la contractació de la persona experta en custòdia del territori.
b) Un màxim del 100% de les despeses subvencionables de comunicació i divulgació lligades al Programa triennal de custòdia.
El percentatge que s'atorga en cada cas es determina en funció de la puntuació obtinguda d'acord amb la base 11.
—6 Caràcter plurianual de les subvencions
Les subvencions atorgades a l'empara d'aquestes bases reguladores són de caràcter plurianual, per a un màxim de 3 anys.
—7 Compatibilitat de les subvencions
7.1 La percepció de les subvencions concedides és compatible amb la percepció de subvencions procedents d'altres fonts, públiques o privades, que les entitats beneficiàries puguin obtenir per a l'execució de les actuacions previstes en el Programa triennal de custòdia.
7.2 Pel que fa a possibles subvencions que les entitats beneficiàries obtinguin en concepte de despeses de contractació, només són compatibles quan l'import de les subvencions, en concurrència amb la subvenció atorgada per aquesta Ordre, no superi la xifra del cost de contractació.
7.3 Pel que fa a altres subvencions que les entitats beneficiàries obtinguin en concepte de despeses de comunicació i divulgació, tampoc no poden superar, en concurrència amb la subvenció atorgada per aquesta Ordre per al mateix concepte, el cost de l'activitat a desenvolupar.
8.1 Per a cada convocatòria, les entitats han de presentar un únic programa triennal de custòdia del territori.
Les actuacions proposades en el programa han de correspondre a un projecte d'execució única o unitària.
No s'admeten programes de custòdia que incloguin actuacions sobre el territori sense coherència territorial o funcional entre si.
8.2 Les sol·licituds s'han de presentar en suport paper mitjançant l'imprès normalitzat que es pot descarregar des de la web que s'estableixi a la convocatòria.
8.3 Les sol·licituds, acompanyades de la documentació requerida, es poden presentar al Registre de la Secretaria de Medi Ambient i Sostenibilitat del Departament de Territori i Sostenibilitat (av. Diagonal, 523-525, 08029 Barcelona), o bé a qualsevol dels llocs que preveu l'article 25 de la Llei 26/2010, del 3 d'agost, de règim jurídic de procediment de les administracions públiques de Catalunya, en relació amb l'article 38.4 de la Llei 30/1992, de 26 de novembre, de règim jurídic de les administracions públiques i el procediment administratiu comú.
8.4 El termini de presentació de les sol·licituds, acompanyades de la documentació prevista a la base 9, és el que, a aquest efecte, estableixi la convocatòria corresponent.
Les sol·licituds presentades fora del termini esmentat no s'admeten a tràmit.
L'òrgan competent per tramitar el procediment és qui dicta la resolució corresponent, que es pot recórrer en alçada davant l'òrgan jeràrquicament superior.
8.5 No es pot presentar més d'una sol·licitud per sol·licitant.
8.6 La signatura i presentació de la sol·licitud comporta la plena acceptació d'aquestes bases reguladores, i porta implícita l'autorització a l'òrgan gestor per comprovar, d'ofici, si l'entitat beneficiària està al corrent en el compliment de les obligacions tributàries amb la Generalitat de Catalunya i amb l'Administració General de l'Estat, i de les obligacions amb la Seguretat Social, llevat que aquesta autorització es denegui expressament.
En el supòsit de denegació de l'autorització, l'entitat beneficiària està obligada a presentar, en el moment de la justificació, la certificació positiva expedida per l'Agència Estatal de l'Administració Tributària, l'Agència Tributària de Catalunya i la certificació positiva expedida per la Tresoreria General de la Seguretat Social d'estar al corrent en el compliment de les seves obligacions tributàries i amb la Seguretat Social.
9.1 Amb les sol·licituds s'ha d'adjuntar la documentació que es relaciona a continuació:
a) Original i fotocòpia o fotocòpia compulsada de DNI, NIF o NIE de la persona física que signa la sol·licitud com a representant de l'entitat.
La documentació prevista en aquest apartat a) no cal que es presenti si l'entitat sol·licitant, en el formulari de sol·licitud, autoritza el Departament de Territori i Sostenibilitat a fer la consulta per mitjans electrònics del DNI, NIF o NIE de la persona física que actua com a representant legal.
b) Original i fotocòpia o fotocòpia compulsada del NIF de l'entitat.
c) Original i fotocòpia o fotocòpia compulsada dels estatuts de l'entitat.
d) Original i fotocòpia o fotocòpia compulsada dels documents acreditatius de la inscripció de la persona jurídica en el registre corresponent.
e) Document acreditatiu dels poders, com a representant de l'entitat, de la persona física que signa la sol·licitud.
f) Full de domiciliació bancària degudament emplenat, d'acord amb el model normalitzat disponible a l'adreça d'Internet indicada a la convocatòria.
g) Memòria descriptiva detallada i justificativa del programa triennal de custòdia, signada pel representant legal de l'entitat.
h) Còpia dels acords de custòdia signats dins l'àmbit del programa presentat, si n'hi ha.
i) Qualsevol altra documentació prevista expressament en la convocatòria corresponent.
D'acord amb el que estableix el Decret 56/2009, de 7 d'abril, i la Llei 29/2010, del 3 d'agost, no cal aportar els documents indicats a les lletres b), c) i d) ja que el Departament de Territori i Sostenibilitat els pot comprovar, d'ofici, per mitjans electrònics fent ús dels serveis d'interoperabilitat.
Només s'han de presentar en paper si l'entitat sol·licitant denega, expressament, al Departament de Territori i Sostenibilitat el permís per fer aquestes consultes telemàtiques.
Tanmateix, en aquest cas, és d'aplicació el que es preveu al paràgraf següent.
D'acord amb el previst a l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu, no cal aportar els documents indicats a les lletres e) i f) en el cas que l'entitat sol·licitant ja els hagi presentat abans al Departament de Territori i Sostenibilitat o a l'anterior Departament de Medi Ambient i Habitatge, sempre que no hagin transcorregut més de cinc anys des de la seva presentació i no hagin experimentat cap modificació.
En aquest cas, cal indicar clarament en el formulari de sol·licitud la data en què la documentació va ser presentada i el procediment a què feia referència.
Si el Departament de Territori i Sostenibilitat, per causes alienes a la seva actuació, no pot aconseguir els documents, ha de requerir l'entitat sol·licitant perquè els aporti en el termini de quinze dies.
9.2 El model normalitzat de sol·licitud inclou, a més, les declaracions i els documents següents:
a) Declaració responsable de no trobar-se en cap de les circumstàncies previstes a l'article 13 de la Llei 38/2003, de 17 de novembre, general de subvencions.
b) Declaració responsable d'estar al corrent en el compliment de les obligacions tributàries amb la Generalitat de Catalunya i amb l'Administració General de l'Estat, i de les obligacions davant la Seguretat Social o, si escau, de no estar subjecte a aquestes obligacions.
c) Declaració responsable del compliment dels requisits establerts a l'article 36.4 de la Llei 1/1998, de 7 de gener, de política lingüística.
d) Declaració sobre si s'han obtingut o s'han demanat altres ajuts o subvencions per a la mateixa finalitat i el volum d'aquest finançament, amb indicació del programa al qual s'ha acollit i l'entitat que els ha concedit.
En el cas que no s'hagin sol·licitat altres ajuts o subvencions, declaració responsable en aquest sentit.
e) Declaració responsable que l'entitat compleix els requisits de l'article 322.15 de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, pel que fa als deures d'elaboració dels comptes i de transparència.
f) Declaració responsable que en la publicitat i la difusió de l'actuació objecte de subvenció es farà constar que aquesta ha estat subvencionada pel Departament de Territori i Sostenibilitat de la Generalitat de Catalunya.
g) Declaració responsable que l'entitat, amb posterioritat a la sol·licitud, comunicarà al Departament de Territori i Sostenibilitat de la Generalitat de Catalunya l'obtenció de subvencions per a la mateixa finalitat d'altres òrgans d'aquesta Administració, d'altres administracions públiques o dels ens públics que en depenguin, i d'altres persones físiques o jurídiques de naturalesa privada.
h) Declaració responsable que l'entitat està inscrita en el Registre d'entitats ambientals del Departament de Territori i Sostenibilitat.
9.3 Si la sol·licitud presenta defectes o inexactituds, la Direcció General de Polítiques Ambientals pot requerir l'entitat sol·licitant perquè, en el termini de deu dies hàbils, esmeni el defecte o aporti els documents preceptius, amb la indicació que, si no ho fa, es considera que desisteix de la seva petició.
En el cas que dins el termini atorgat no s'esmeni la sol·licitud en els aspectes indicats, o no s'aporti la documentació requerida, l'òrgan competent per a la tramitació del procediment dicta la resolució de desistiment corresponent, que es pot recórrer en alçada davant l'òrgan jeràrquicament superior que correspongui.
10.1 El procediment de concessió és el de concurrència competitiva que preveu l'article 22 de la Llei 38/2003, general de subvencions.
10.2 La tramitació del procediment per a la concessió de les subvencions correspon a la Direcció General de Polítiques Ambientals.
10.3 Valora les sol·licituds una comissió integrada per les persones següents:
el/la cap del Servei de Planificació de l'Entorn Natural;
el/la cap de la Secció de Plans i Projectes;
el/la subdirector/a general d'Informació i Educació Ambiental.
10.4 L'òrgan competent per tramitar el procediment, per iniciativa pròpia o a instàncies de l'òrgan col·legiat previst a l'apartat 3, pot, en qualsevol moment del procediment anterior a la proposta de resolució, demanar a l'entitat sol·licitant de la subvenció, amb un requeriment motivat, la informació o documentació complementària que sigui necessària, per tal que la presenti en el termini de deu dies comptats des de la recepció de la notificació corresponent, amb indicació que, si no ho fa, perd el dret al tràmit.
10.5 Pel que fa als programes triennals de custòdia aplicats als àmbits descrits a la base 2.2.b), el Servei de Planificació de l'Entorn Natural n'ha de fer una valoració prèvia i dictaminar l'admissió o no a tràmit.
La no admissió a tràmit la resol l'òrgan competent, que l'ha de notificar a l'entitat sol·licitant.
Contra aquesta resolució es pot interposar recurs d'alçada davant el/la director/a general de Polítiques Ambientals.
La Comissió prevista a la base 10.3 valora els programes triennals de custòdia, aplicant els criteris següents:
a) La contribució a la millora i la conservació d'espècies, hàbitats i sistemes naturals, especialment si són prioritaris en la legislació comunitària, o bé si són endèmics, rars o amenaçats en el territori de Catalunya: màxim 3 punts.
Es valora que el programa triennal de custòdia descrigui quines espècies, hàbitats i sistemes naturals contribuirà a millorar; que l'àmbit on es desplegui aculli elements d'interès per a la conservació –especialment a nivell europeu–; i si aquests elements són endèmics, rars o amenaçats en el context de Catalunya.
b) El fet que s'apliquin a hàbitats seminaturals o que han de ser objecte de maneig permanent per garantir-ne la conservació: màxim 3 punts.
Es valora que el programa descrigui quins dels hàbitats sobre els quals preveu treballar es poden considerar seminaturals o necessitats de maneig, i quina extensió aproximada tenen.
c) Si tenen per àmbit d'actuació un indret preferent d'acord amb el que estableix la base 2.2: màxim 2 punts.
Els àmbits descrits a la base 2.2.a) es consideren preferents, i per tant més puntuables, tot i tenint també en compte paràmetres com l'extensió, la riquesa, la singularitat, la representativitat o la necessitat de conservació o restauració.
d) Si l'entitat beneficiària pertany a la Xarxa de Custòdia del Territori: 1 punt.
e) Si la persona proposada per contractar com a tècnic/a de custòdia està inscrita en el Servei d'Ocupació de Catalunya: 1 punt.
f) Si els programes inclouen el seguiment i l'avaluació a què fa referència el punt 4 de l'annex 2: 1 punt.
g) L'experiència de l'entitat, segons el punt 5 de l'annex 2 d'aquestes bases: 2 punts.
h) Les propostes que tinguin el suport i/o la col·laboració d'altres entitats de custòdia: 2 punts.
La puntuació màxima que pot obtenir un programa triennal de custòdia és de 15 punts.
12.1 Correspon al/a la secretari/ària de Medi Ambient i Sostenibilitat, a proposta de la Comissió que preveu la base 10.3, dictar la resolució de la concessió de les subvencions.
La resolució s'ha de dictar i notificar en el termini que, a aquest efecte, determini la convocatòria corresponent i que, en cap cas, pot ser superior als sis mesos.
12.2 La resolució de concessió o denegació de la subvenció, degudament motivada, s'ha de notificar individualment a les entitats interessades per qualsevol mitjà que permeti tenir constància de la recepció.
12.3 La resolució de concessió de la subvenció ha de pronunciar-se sobre l'atorgament de bestretes, en el cas que les entitats beneficiàries n'hagin sol·licitat, d'acord amb les condicions previstes a la base 16.5.
12.4 Si en la resolució de la convocatòria no s'han pogut atendre totes les sol·licituds per manca de disponibilitats pressupostàries, en el supòsit que es produeixin renúncies o revocacions de les subvencions concedides, es podran fer nous atorgaments seguint una llista de reserva.
12.5 Contra la resolució dictada, que no exhaureix la via administrativa, es pot interposar recurs d'alçada, d'acord amb el previst a l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 107.1, 114 i 115 de la Llei 30/1992, de 26 de novembre, en el termini d'un mes comptador a partir de l'endemà de rebre la notificació, davant l'òrgan que ha dictat l'acte impugnat o davant l'òrgan competent per resoldre'l.
El Departament de Territori i Sostenibilitat dóna publicitat a les subvencions concedides, mitjançant l'exposició d'una relació d'aquestes al tauler d'anuncis que indiqui la convocatòria, i també a la web del Departament.
A més, les subvencions d'import igual o superior a 3.000 euros es publiquen en el Diari Oficial de la Generalitat de Catalunya.
S'entén que l'entitat beneficiària accepta la subvenció si no manifesta, expressament i per escrit, la seva voluntat de renunciar-hi en el termini dels deu dies hàbils des de la recepció de la notificació de la concessió.
15.1 Les entitats beneficiàries han de justificar el compliment de la finalitat per a la qual se'ls atorga la subvenció abans dels terminis que, a aquest efecte, es fixin en la convocatòria corresponent.
L'òrgan concedent pot ampliar els terminis, a petició de l'entitat beneficiària, si aquesta acredita, en els termes i les condicions previstos a l'article 49 de la Llei 30/1992, de 26 de novembre, la impossibilitat de donar compliment a aquesta obligació per causes justificades que no li siguin directament imputables.
Aquesta ampliació de terminis per justificar no pot excedir de la meitat del termini inicial, i es pot concedir sempre que no perjudiqui drets de tercers.
15.2 Per a cada termini, les entitats beneficiàries de les subvencions resten obligades a justificar la totalitat de la despesa subvencionable en aquell període.
15.3 La justificació del compliment de la finalitat s'ha de dur a terme mitjançant la presentació a l'òrgan competent del Departament de Territori i Sostenibilitat de la documentació descrita a continuació.
Atès que la finalitat de la subvenció és el desenvolupament de mesures de custòdia del territori, la justificació de les actuacions objecte de subvenció s'ha de fer d'acord amb el que especifiqui la resolució de concessió.
Amb caràcter general, cada justificació parcial ha de comprendre:
a) Justificació documental del grau d'execució de les mesures de custòdia durant el període de justificació.
Cal presentar una memòria del grau de desenvolupament del programa triennal de custòdia (amb còpies dels acords de custòdia subscrits amb les persones propietàries de terrenys, en cas d'haver-ne aconseguit, actuacions realitzades, etc.).
Aquesta memòria ha d'estar signada i datada pel responsable del programa triennal de custòdia.
b) Justificació econòmica de la contractació de personal expert en custòdia.
La despesa de cada justificació parcial s'acredita mitjançant la presentació del contracte i de les nòmines de la persona contractada, degudament signats pel perceptor.
Així mateix, cal justificar la retenció i el pagament dels imports corresponents a l'IRPF (models 110 i 190) i la Seguretat Social (documents TC1 i TC2).
Pel que fa al model 190 de liquidació de l'IRPF, i atès que la tramitació d'aquest model és anual, s'ha de presentar en el primer trimestre de l'exercici posterior a aquell que es justifica.
c) Justificació econòmica de les despeses de comunicació i divulgació.
La despesa de cada justificació parcial s'acredita mitjançant factures originals i altres documents probatoris equivalents en el tràfic jurídic mercantil o amb eficàcia administrativa, i documentació que n'acrediti el pagament.
En el cas d'haver editat material divulgatiu (tríptics, fullets, etc.), cal adjuntar-ne cinc exemplars com a mínim.
d) Documentació acreditativa dels mitjans emprats per a la publicitat i difusió de les actuacions subvencionades, en els quals s'ha d'haver fet constar que aquestes han estat subvencionades pel Departament de Territori i Sostenibilitat de la Generalitat de Catalunya.
e) Si la despesa subvencionable de l'actuació subvencionada supera els imports establerts per als contractes menors en la normativa vigent de contractes del sector públic, s'han de presentar les ofertes rebudes/considerades/obtingudes, amb un mínim de tres, i la justificació de l'elegida si no és la proposta econòmica més avantatjosa.
f) Certificacions positives expedides per l'Agència Estatal de l'Administració Tributària i l'Agència Tributària de Catalunya, respectivament, d'estar al corrent en el compliment de les obligacions fiscals i tributàries, en el cas que no s'hagi autoritzat l'òrgan gestor a comprovar-ho d'ofici.
g) Certificació positiva expedida per la Tresoreria General de la Seguretat Social d'estar al corrent en el compliment d'obligacions socials, en el cas que no s'hagi autoritzat l'òrgan gestor a comprovar-ho d'ofici.
Pel que fa a la justificació final, cal:
a) Adjuntar la documentació necessària establerta per a qualsevol justificació parcial.
b) Adjuntar una memòria final que reculli la totalitat de les actuacions dutes a terme al llarg dels 3 anys de subvenció.
15.4 Quan els projectes hagin estat finançats, a més, amb fons propis o altres subvencions o recursos, se n'ha d'acreditar l'import, la procedència i l'aplicació.
16.1 Els pagaments es fan efectius, d'acord amb la base 15 i amb els terminis establerts a la convocatòria, un cop l'entitat beneficiària justifica el compliment de la finalitat per a la qual se li va atorgar la subvenció.
16.2 Amb caràcter general s'estableixen dos pagaments parcials anuals, que requereixen la certificació parcial prèvia corresponent.
Aquests pagaments parcials tenen la condició d'abonaments a compte.
16.3 Els pagaments del segon i tercer any estan condicionats a la justificació de les despeses del primer i segon any, respectivament.
16.4 La tramitació de la subvenció per al segon i tercer any no requereix cap altre expedient administratiu que l'informe de certificació favorable de les despeses del primer i segon any, respectivament.
16.5 Es preveu la possibilitat de concedir bestretes, sempre que l'entitat ho sol·liciti expressament en el moment de formalitzar la sol·licitud de subvenció.
L'atorgament de la bestreta es resol en la resolució mateixa d'atorgament de la subvenció, i es regeix per les condicions següents:
a) Les bestretes només s'estableixen pel primer any, per un import límit del 50% de la part de subvenció corresponent al primer any.
c) La tramitació del pagament de la bestreta s'inicia quan es considera acceptada, per part de l'entitat beneficiària, la subvenció atorgada.
16.6 Si el cost acreditat dels treballs objecte de la subvenció és inferior al pressupost d'acord amb el qual es va atorgar la subvenció, l'import de la subvenció a pagar es minora proporcionalment.
—17 Obligacions de l'entitat beneficiària
Les entitats beneficiàries de les subvencions assumeixen les obligacions que es preveuen en els articles 90 bis, 92.2.h), 92 bis i 95 del Text refós de la Llei de finances públiques de Catalunya, i l'article 14 de la Llei 38/2003, de 17 de novembre, general de subvencions i, específicament, les següents:
a) Dur a terme les actuacions subvencionades d'acord amb el programa triennal de custòdia presentat.
És a dir, l'entitat beneficiària de la subvenció es compromet a executar el programa en un període de 3 anys.
b) Justificar el compliment de la finalitat per la qual s'ha rebut la subvenció davant el Departament de Territori i Sostenibilitat en els termes i les condicions que s'estableixen en la base 15.
c) Sotmetre's a les actuacions de comprovació que corresponguin al Departament de Territori i Sostenibilitat i a les de control de l'activitat que corresponguin a la Intervenció General de la Generalitat, a la Sindicatura de Comptes o a altres òrgans competents, tant estatals com comunitaris, així com prestar la col·laboració necessària i facilitar tota la informació que els sigui requerida en l'exercici de les actuacions anteriors.
d) Comunicar al Departament de Territori i Sostenibilitat qualsevol alteració en les condicions que van motivar l'atorgament de la subvenció, així com la concessió, amb posterioritat a la sol·licitud, d'altres subvencions procedents d'altres òrgans d'aquesta Administració, d'altres administracions públiques o dels ens públics que en depenguin, i d'altres persones físiques o jurídiques de naturalesa privada.
e) Fer constar l'expressió: "Amb el suport de:", acompanyada sempre del logotip del Departament de Territori i Sostenibilitat, situat a sota d'aquesta expressió, en totes les actuacions de difusió i publicitat de l'activitat subvencionada.
f) Procedir al reintegrament dels imports percebuts en els supòsits esmentats en la base 18.
g) Mantenir, per un període mínim de 10 anys, l'acord o els acords de custòdia subscrits en aplicació del programa triennal de custòdia presentat.
—18 Invalidesa de la resolució de la concessió, reintegrament de les quantitats percebudes indegudament i reducció de l'import de la subvenció
18.1 Són causes de nul·litat i anul·labilitat de la resolució de concessió les que preveu l'article 36 de la Llei 38/2003, general de subvencions.
18.2 Així mateix, és procedent el reintegrament de les quantitats percebudes i l'exigència de l'interès de demora corresponent des del moment del pagament de la subvenció fins a la data en què s'acordi la procedència del reintegrament, en els casos que preveuen l'article 99 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions, amb la instrucció prèvia del procediment que es preveu a l'article 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
18.3 També s'ha de reintegrar l'excés de les subvencions percebudes respecte al cost del projecte o activitat, juntament amb els interessos de demora, en els termes que preveu l'article 34 del Reglament de desplegament de la Llei general de subvencions, aprovat pel Reial decret 887/2006, de 21 de juliol.
18.4 Amb caràcter anual, i per a cadascun dels 3 anys de la subvenció, si no es justifica degudament la despesa subvencionada, es pot reduir l'import de la subvenció concedida en el percentatge dels justificants no presentats o no acceptats, i proposar el pagament per la quantitat resultant de la liquidació.
18.5 És també causa de revocació i reintegrament dels pagaments percebuts la no execució del programa triennal de custòdia, malgrat que es justifiquin les despeses de personal i de comunicació i divulgació.
En tot el que no preveuen expressament aquestes bases, són d'aplicació les disposicions següents: el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; l'Ordre d'1 d'octubre de 1997, sobre tramitació, justificació i control d'ajuts i de subvencions; els preceptes de caràcter bàsic de la Llei 38/2003, de 17 de novembre, general de subvencions, i del Reglament de desplegament de la Llei esmentada, aprovat pel Reial decret 887/2006, de 21 de juliol; la Llei 26/2010, del 3 d'agost, de règim jurídic i de procediment de les administracions públiques de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de normativa aplicable.
Contingut bàsic d'un programa triennal de custòdia del territori
Descripció breu de l'àmbit on es desenvoluparà el programa, fent referència a:
a) L'espai natural on se situa (PEIN, xarxa Natura 2000, IEIGC, IZHC), si és el cas.
b) L'àmbit concret objecte de custòdia.
Titularitat, càrregues i situació legal dels terrenys.
Característiques ecològiques i biològiques d'interès.
Aspectes socioeconòmics d'interès.
V. Aspectes del patrimoni cultural i paisatgístic d'interès.
Descripció de l'estratègia de custòdia, dels objectius generals i dels agents implicats.
Si el programa es presenta amb el suport i/o la col·laboració d'altres entitats, cal explicar-ne els motius, l'estratègia a seguir i el sistema de treball.
Pla de treball, amb indicació dels objectius operatius i les actuacions previstes per al període de vigència del programa.
Proposta de pla de seguiment i avaluació del programa, d'acord amb l'apartat g) de la base 17 d'aquestes bases.
Informació addicional sobre l'entitat que sol·licita la subvenció:
a) Memòria de les experiències en custòdia del territori.
b) Capacitat tècnica i operativa per desenvolupar el programa.
Desglossament de les despeses per a les quals es demana la subvenció (només cal emplenar les caselles en blanc);
a) Les despeses en concepte de personal amb el format següent:
b) Les despeses en concepte de comunicació i divulgació amb el format següent: